На основу члана 99. став 12. и члана 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), члана 20. став 1. тачка 2) Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Службени гласник РС", бр. 61/2015, 88/2015, 46/2017 и 30/18), на основу Закључка Владе 05-број 351-1395/2020 од 20.02.2020.године и члана 37. став 1. тачка 6а. Статута Града Ниша (,,Службени лист Града Ниша“, бр. 88/2008, 143/2016 и 18/2019), Скупштина Града Ниша, на седници од \_\_\_\_\_\_\_ 2020. године, доноси

**Р Е Ш Е Њ Е**

 **I** **ПРЕНОСИ СЕ** право јавне својине Града Ниша у јавну својину Републике Србије, непосредном погодбом и без накнаде, ради реализације инвестиционог пројекта изградње постројења за производњу лед расвете у аутомобилској индустрији-Привредног друштва „Xingyu Automotive Lighting Systems“ који представља пројекат од значаја за Републику Србију, и то на:

-катастарскoj парцели бр.17393/3 у површини од 50 м2 и бр. 17393/4 у површини од 957 м2, у КО Ниш Бубањ, на којима је у листу непокретности бр.5178 КО Ниш Бубањ уписано право јавне својине Града Ниша,

-катастарскoj парцели бр.16153/99 у површини од 26543 м2 и бр. 16153/102 у површини од 855м2, у КО Ниш Бубањ, на којима је у листу непокретности бр.6046 КО Ниш Бубањ уписано право јавне својине Града Ниша,

-катастарскoj парцели бр.16156/7 у површини од 2889 м2 и бр.16156/11 у површини од 2 м2 у КО Ниш Бубањ, на којима је у листу непокретности бр.5412 КО Ниш Бубањ уписано право јавне својине Града Ниша,

 **II** Уговор о преносу права јавне својине Града Ниша у јавну својину Републике Србије, на непокретностима описаним у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелница Града Ниша, по претходно прибављеном правном мишљењу Правобранилаштва Града Ниша.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

 **О б р а з л о ж е њ е**

Канцеларија за локални економски развој и пројекте обратила се Градској управи Града Ниша и Секретаријату за имовинско-правне послове Захтевом бр.543/2020-25 од 13.05.2020. године-ради покретања процедуре преноса својине са Града Ниша на Републику Србију, ради реализације инвестиционог пројекта изградње постројења за производњу лед расвете у аутомобилској индустрији-Привредног друштва „Xingyu Automotive Lighting Systems“ који представља пројекат од значаја за Републику Србију, на локацији јужно од Булевара Димитрија Туцовића у Нишу у КО Ниш Бубањ

Обавештењем бр. 543-7/2020-25 од 01.09.2020.године Канцеларија за локални економски развој и пројекте обавестила је Секретаријат за имовинско-правне послове да је спроведен пројекат парцелације катастарских парцела у јавној својини Града Ниша у КО Ниш Бубањ, чиме су се створили услови за пренос права јавне својине Града Ниша у јавну својину Републике Србије свих катастарских парцела које су у обухвату предметног комплекса.

Закључком Владе РС 05 бр.351-1395/2020-од 20.02.2020.године, утврђено је да Инвестициони пројекат изградње постројења за производњу лед расвете у аутомобилској индустрији у Нишу-Привредног друштва Xingyu Automotive Lighting Systems“ doo Београд-пројекат од значаја за Републику Србију и исти је достављен Граду Нишу, ради реализације.

Чланом 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), прописано је да се грађевинско земљиште у јавној својини отуђује непосредном погодбом, применом члана 99.став 12. односно по цени мањој од тржишне или без накнаде, ако се ради о међусобном располагању између власника грађевинског земљишта у јавној својини.

Чланом 84. став 2. важећег Закона о планирању и изградњи, прописано је да право својине на грађевинском земљишту у јавној својини има Република Србија, аутономна покрајина, односно јединица локалне самоуправе.

Чланом 8. Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) прописано је да се грађевинско земљиште у јавној својини може отуђити по цени која је мања од тржишне цене или без накнаде, када се ради о међусобном располагању између власника грађевинског земљишта у јавној својини.

Чланом 20. наведене Уредбе прописано је да се грађевинско земљиште у јавној својини може отуђити по цени која је мања од тржишне цене или отуђити грађевинско земљиште без накнаде, непосредном погодбом, без обавезе израде елабората оправданости, у случају када се ради о међусобном располагању између власника грађевинског земљишта у јавној својини. О располагању грађевинским земљиштем које се отуђује по цени мањој од тржишне цене или без накнаде у случају међусобног располагања између власника грађевинсаког земљишта у јавној својини, одлучује Влада.

Увидом у Извод из листа непокретности бр.5178 КО Ниш Бубањ, утврђено је да је на катастарским парцелама бр.17393/3 од 50м2 и бр.17393/4 од 957м2 КО Ниш Бубањ уписано право јавне својине Града Ниша, као и да је у Г-листу –Терети на парцели- уписана забележба покретања поступка за враћање одузете имовине са забраном отуђења и оптерећења на основу потврде о пријему захтева завраћање имовине односно обештећење број 46-003267/2014 од 28.01.2014.године и одлуке о коначном додељивању из земљишног фонда бр. 10644 од 08.03.1950.године, што је утврђено и увидом у Обавештење Агенције за реституцију бр. 446-06-021-000953/2020-01 од 12.06. 2020. године.

Увидом у Извод из листа непокретности бр.6046 КО Ниш Бубањ, утврђено је да је на катастарским парцелама бр.16153/99 од 26543м2 и бр. 16153/102 од 855м2 КО Ниш Бубањ уписано право јавне својине Града Ниша као и да је у Г-листу –Терети на парцели- уписана забележба покретања поступка за враћање одузете имовине са забраном отуђења и оптерећења на основу потврде о пријему захтева завраћање имоивне односно обештећење број 46-003267/2014 од 28.01.2014.године и одлуке о коначном додељивању из земљишног фонда бр. 10644 од 08.03.1950.године.

Увидом у Извод из листа непокретности бр.5412 КО Ниш Бубањ, утврђено је да је на катастарским парцелама бр.16156/11 од 2м2 и бр.16156/7 од 2889м2 КО Ниш Бубањ уписано право јавне својине Града Ниша.

На основу Информације о локацији, коју је издао Секретаријат за планирање и изградњу, број 353-1/346-2020-06 од 22.06.2020. године, утврђено је да се катастарска парцела број 17393/3 КО Ниш Бубањ налази у граници захвата Петих измена и допуна Плана генералне регулације подручја ГО Палилула прва фаза у Нишу („Сл.гласник РС“ бр.106/2019) да се налази у зони пословно-производно-трговински комплекс (Б.3.2.) у оквиру зоне специјализовани центар (Б.2.7.), као и да се налази у заштитној зони далековода 35кв-који се укида.

На основу Информације о локацији, коју је издао Секретаријат за планирање и изградњу, број 353-1/791-2020-06 од 16.09.2020. године, утврђено је да се катастарске парцеле број 16156/7, 16156/11, 16153/99, 16153/102 и 17393/4 КО Ниш Бубањ, налазе у граници захвата Петих измена и допуна Плана генералне регулације подручја ГО Палилула прва фаза у Нишу („Сл.гласник РС“ бр.106/2019) као и да се иста налази на површини планираној за пословно-производно-трговински комплекс Б .3.2. у оквиру специјализованог центра Б.2.7.

На основу увиђаја, обављеног дана 25.06.2020.године, од стране службеног лица геодетске струке Секретаријата за имовинско-правне послове Градске управе Града Ниша, о чему је сачињен записник, утврђено је да се већим делом на кп.бр. 17393/3 КО Ниш-Бубањ налази асфалтирана улица.

 На основу увиђаја, обављеног дана 17.09.2020.године, од стране службеног лица геодетске струке Секретаријата за имовинско-правне послове Градске управе Града Ниша, о чему је сачињен записник, утврђено је да се на кп.бр. 17393/4, 16156/11 и 16156/7 КО Ниш-Бубањ налази асфалтирани пут док на осталим парцелама бр.16153/99 и бр.16153/102 КО Ниш Бубањ нема изграђених објеката.

 Увидом у копију катастарског плана број 953-1-068/2020-1158 и лист непокретности број 5412 КО Ниш-Бубањ, утврђује се да на кп.бр. 16156/7 КО Ниш Бубањ постоји уписан објекат –улица, изграђен без одобрења за изградњу држалац Град Ниш, као и да на кп.бр. 16156/11 КO Ниш Бубањ постоји уписан објекат –улица, изграђен без одобрења за изградњу држалац Град Ниш.

 Одредбама члана 90. став.3. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), прописано је да је неизграђено грађевинско земљиште оно земљиште, на коме нису изграђени објекти или на коме су изграђени објекти без грађевинске дозволе и привремени објекти.

Чланом 60. Закона о враћању одузете имовине и обештећењу ("Сл. гласник РС", бр. 72/2011, 108/2013, 142/2014, 88/2015 - одлука УС и 95/2018) прописано је да од ступања на снагу овог закона имовина која је одузета бившим власницима, а за коју је поднета пријава у складу са Законом о пријављивању и евидентирању одузете имовине ("Службени гласник РС", број 45/2005), а по одредбама овог закона може бити враћена, не може бити предмет отуђивања, хипотеке или залоге, до правноснажног окончања поступка по захтеву за враћање.

Како се у конкретном случају право јавне својине преноси између носиоца права јавне својине-Града Ниша и Републике Србије, односно предметно грађевинско земљиште се не отуђује из јавне својине и исто остаје у режиму јавне својине, утврђено је да нема сметњи за реализацију преноса права јавне својине са Града Ниша на Републику Србију на предметним катастарским парцелама.

У складу са наведеним, сходно напред цитираним одредбама важећег Закона о планирању и изградњи и Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на грађевинском земљишту у КО Ниш Бубањ, ближе описаном у ставу I диспозитива решења, а у циљу реализације Инвестиционог пројекта изградње постројења за производњу лед расвете у аутомобилској индустрији у Нишу-Привредног друштва „Xingyu Automotive Lighting Systems“ doo Београд, пројекта од значаја за Републику Србију у складу са Закључком Владе РС 05 бр.351-1395/2020-од 20.02.2020.године, те је одлучено као у диспозитиву овог решења.

Обрадио: Гордана Ранђеловић-Јанићијевић

Прегледао: Николина Рајковић

Контролисао: Марлена Чуљковић

**С е к р е т а р**

 \_\_\_\_\_\_\_\_\_\_\_\_\_\_\_\_\_\_\_\_

 Анђелија Стаменковић,

 дипл. правник